Document ID: 31991R0189

ΚΑΝΟΝΙΣΜΟΣ ( ΕΟΚ ) αριθ . 189/91 ΤΗΣ ΕΠΙΤΡΟΠΗΣ της 25ης Ιανουαρίου 1991 για ειδικά μέτρα παρεκκλίσεως από τον κανονισμό ( ΕΟΚ ) αριθ . 3665/87 στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 18, παράγραφος 6,
Εκτιμώντας :
ότι ο κανονισμός ( ΕΟΚ ) αριθ . 565/80 του Συμβουλίου ( 3 ), όπως τροποποιήθηκε από τον κανονισμό ( ΕΟΚ ) αριθ . 2026/83 ( 4 ), καθόρισε τους γενικούς κανόνες σχετικά με την πληρωμή των επιστροφών κατά την εξαγωγή για τα γεωργικά προϊόντα -
ότι ο κανονισμός ( ΕΟΚ ) αριθ . 3665/87 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 1615/90 ( 6 ), θέσπισε τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα -
ότι ο κανονισμός ( ΕΟΚ ) αριθ . 2340/90 του Συμβουλίου της 8ης Αυγούστου 1990 ( 7 ), όπως τροποποιήθηκε από τον κανονισμό ( ΕΟΚ ) αριθ . 3155/90 ( 8 ), θέσπισε διατάξεις που εμποδίζουν τις συναλλαγές της Κοινότητας όσον αφορά το Ιράκ και το Κουβέιτ - ότι, επιπλέον, τα υγειονομικά μέτρα που ελήφθησαν από τις αρχές ορισμένων τρίτων χωρών, μετά από την εμφάνιση της σπογγόμορφης εγκεφαλοπάθειας των βοοειδών ( BSE ), έναντι των κοινοτικών εξαγωγών βοείου κρέατος, έθιξαν σοβαρά τα οικονομικά συμφέροντα των κοινοτικών εξαγωγέων και ότι η κατάσταση που δημιουργήθηκε με τον τρόπο αυτό επηρεάζει σοβαρά τις δυνατότητες εξαγωγής με τους όρους που επεβλήθησαν από τους κανονισμούς ( ΕΟΚ ) αριθ . 565/80 και ( ΕΟΚ ) αριθ . 3665/87 -
ότι είναι αναγκαίο να περιοριστούν οι επιζήμιες αυτές επιπτώσεις λαμβάνοντας ειδικά μέτρα που αποσκοπούν σε παράταση ορισμένων προθεσμιών που προβλέπονται από τη ρύθμιση που εφαρμόζεται στις επιστροφές - ότι αυτά τα μέτρα παρεκκλίσεως πρέπει να περιοριστούν, ιδίως όσον αφορά τη διάρκειά τους, στο διάστημα που είναι αυστηρά αναγκαίο για την τακτοποίηση των εργασιών εξαγωγής που δεν μπόρεσαν να περατωθούν λόγω των αναφερομένων περιστάσεων -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
1 . Για τα προϊόντα που αναφέρονται στο άρθρο 1 του κανονισμού ( ΕΟΚ ) αριθ . 805/68 τα οποία, το αργότερο στις 8 Αυγούστου 1990, υπήγοντο στις διατάξεις των άρθρων 4 και 5 του κανονισμού ( ΕΟΚ ) αριθ . 565/80, οι προθεσμίες που προβλέπονται από το άρθρο 27 παράγραφος 5 και το άρθρο 28 παράγραφος 5 του κανονισμού ( ΕΟΚ ) αριθ . 3665/87 της Επιτροπής, με την επιφύλαξη της τηρήσεως των όρων της παραγράφου 2, παρατείνονται έως τις 31 Ιανουαρίου 1991 όταν οι εργασίες εξαγωγής από την Κοινότητα προς μία καθορισμένη χώρα και η εισαγωγή στη χώρα αυτή προορισμού δεν μπόρεσαν να γίνουν εξαιτίας των ακόλουθων περιστάσεων :
- εφαρμογή, από τις αρχές της τρίτης χώρας προορισμού, υγειονομικών μέτρων που ελήφθησαν μετά από διαδοχικές ασθένεις BSE που απαγορεύουν εισαγωγή βοείου κρέατος που προέρχεται από ορισμένες χώρες της Κοινότητας,
- εφαρμογή των μέτρων που προβλέπονται από τον κανονισμό ( ΕΟΚ ) αριθ . 2340/90 που εμποδίζει τις συναλλαγές της Κοινότητας όσον αφορά το Ιράκ και το Κουβέιτ .
2 . Η παράταση των προθεσμιών που προβλέπονται στην παράγραφο 1 δίνεται όταν οι εν λόγω εξαγωγείς μπορούν να προσκομίσουν την απόδειξη, προς ικανοποίηση των αρμοδίων αρχών, ότι δεν μπόρεσαν να πραγματοποιήσουν τις εργασίες εξαγωγής για τους ακόλουθους λόγους και υπό τους ακόλουθους όρους :
α ) όταν εγκρίθηκαν υγειονομικά μέτρα απαγορεύσεως από τις αρχές της χώρας προορισμού και όταν ημερομηνία εφαρμογής των μέτρων αυτών έγινε μετά τη σύναψη της συμβάσεως παραδόσεως των προϊόντων αλλά πριν από την περάτωση των τελωνειακών διατυπώσεων εξαγωγής -
β ) όταν οι εργασίες εξαγωγής δεν μπόρεσαν να πραγματοποιηθούν λόγω του εμπάργκο που εφαρμόστηκε από τις 7 Αυγούστου 1990 . Άρθρο 2
Εφόσον τα προϊόντα που αναφέρονται στο άρθρο 1 είχαν ήδη αποτελέσει αντικείμενο διασαφήσεως εξαγωγής, σύμφωνα με το άρθρο 30 του κανονισμού ( ΕΟΚ ) αριθ . 3665/87, αλλά δεν μπόρεσαν, πριν από τη δημοσίευση του παρόντος κανονισμού, λόγω μιας των καταστάσεων που αναφέρονται στο άρθρο 1 του παρόντος κανονισμού, να εξαχθούν εντός της προθεσμίας που καθορίζεται από το άρθρο 32 του κανονισμού ( ΕΟΚ ) αριθ . 3665/87, οι αρμόδιες αρχές δύνανται, μετά από αίτηση του εμπορευομένου :
- να ακυρώσουν τη διασάφηση εξαγωγής και,
- να επιτρέψουν την εκ νέου θέση των προϊόντων υπό το τελωνειακό καθεστώς υπό το οποίο ευρίσκοντο πριν να δηλωθούν για την εξαγωγή . Στην περίπτωση αυτή, τα προϊόντα θεωρούνται ότι δεν έχουν εγκαταλείψει το τελωνειακό καθεστώς στο οποίο ευρίσκοντο προηγουμένως και εφαρμόζονται σ' αυτά οι διατάξεις που αναφέρονται στο άρθρο 1 του παρόντος κανονισμού . Άρθρο 3
Για τα προϊόντα για τα οποία εφαρμόζονται οι διατάξεις του άρθρου 1 και για τα οποία, λόγω των περιστάσεων που αναφέρονται στο ίδιο άρθρο, δεν μπόρεσε να παρουσιαστεί διασάφηση εξαγωγής πριν από τις 31 Ιανουαρίου 1991, ο εμπορευόμενος πρέπει να αποδώσει την επιστροφή που προπληρώθηκε και πρέπει να αποδεσμεύονται οι συσταθείσες εγγυήσεις . Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 25 Ιανουαρίου 1991 .

Labels: 3
17